**ELŐTERJESZTÉS**

**2015. április 27.-i képviselő-testületi ülésre**

Művelődési Ház villamossági felújítása

Tisztelt Képviselő-testület!

Művelődési Házunkat közel 40 éve építették és adták át a közösség használatába. Az akkori szabványoknak megfelelően a villamos vezetékek úgynevezett „MM” falkábelal lettek szerelve, mely az idők folyamán több ponton megsérült, a kötési pontok már nem felelnek meg a szabványossági előírásoknak, továbbá ugyanez a sorsa a központi mérőszekrénynek és az épületen belüli elosztószekrényeknek is. A könyvtári részen lévő 14 db lámpatest cseréjére is szükség van, mert a jelenleg fent lévő lámpatestek az új szabvány szerint könyvtárban nem lehetnek. Az épület villamossági és tűzvédelmi szabványnak sem felel meg. Mindezek figyelembe vételével javasolom az épület teljes körű villamossági felújítását.

A felújítás érdekében beszerzett árajánlatok figyelembe vételével javasolom a képviselő-testületnek az épület villamossági felújítását.

A villamossági felújítás miatt visszajavításra is szükség lesz (kőműves, festő), melynek mértékét a munka elvégzését követően lehet csak meghatározni.

Ajánlatot adók:

1. Stumpf-Elektro Kft. 8053. Bodajk Hegyalja út 50.

Ajánlati ár: 2 077 800 Ft + ÁFA

1. Tó-Vill Bt. 2475. Kápolnásnyék Tó u. 23/a

Ajánlati ár: 2 278 580 Ft + ÁFA

1. HOFF-VILL Bt. 8053. Bodajk József A. u. 12.

Ajánlati ár: 2 135 000 Ft + ÁFA

Kincsesbánya, 2015. április 20.

 Bajkai János

 polgármester

Határozati javaslat

**Kincsesbánya Község Önkormányzat Képviselő-testületének**

**../2015. (IV….) határozata**

**Művelődési Ház villamossági felújítása**

Kincsesbánya Községi Önkormányzat Képviselő-testülete a Művelődési Ház villamossági felújítása kapcsán az alábbi döntést hozta.

A beérkezett árajánlatok figyelembe vételével a kivitelezési munkák elvégzésével a Stumpf-Elektro Kft-t bízza meg a képviselő-testület az árajánlat szerint.

Felelős: polgármester

Határidő: azonnal